Feleségemnek
VBRSESKÖNYVEM EGY PÉLDÁNYÁVAL

Sok-sok lapot betöltő 
előszót nem irok; 
hogy mi a vers s a költő, 
inkább legyen titok.

Ha itt egy-egy levélke 
megtetszik teneked, 
feléd repül a szélbe, 
hajadra rálebeg.

S ha tél jön és hideg dől,
és mindent megfagyaszt,
ez suttog majd e kertről
s te majd megérted azt.

„A GRÁNÁTALMAFAHÁZ” EGY PÉLDÁNYÁVAL

Könyvecske, fuss
hozzá, aki gyöngyház-lantján arról dalolt,
hogy az Arany Lánynak mi hószín lába volt
és kérd meg őt, e bús
írást lapozza át: talán a lapján
itt-ott szintén táncol egy-egy aranylány.
Versek